Benoem vir die UJ-pryse vir 2020: In 'n land sonder voëls deur Harry Kalmer, Strafjaart deur Theo Kemp en Zola deur Johan Smith | The Reading List
Goeie nuus! Penguin Random House SA het nie minder nie as drié boeke wat ingesluit is vir die Universiteit van Johannesburg-pryse vir 2020.
Twee hiervan – In 'n land sonder voëls deur Harry Kalmer en Strafjaart deur Theo Kemp – is benoem vir die algemene prys terwyl Zola deur Johan Jack Smith op die kortlys is vir die debuutprys.
Meer oor die drie boeke
In 'n land sonder voëls het in Junie 2019 verskyn – kort voor die skrywer op 26 Julie 2019 aan kanker gesterf het. Sy vorige roman A Thousand Tales of Johannesburg (die Engelse vertaling van 'n Duisend stories oor Johannesburg) het die 2018 Barry Ronge-fiksieprys verower.
Dit was die vyftiende jaar van ekonokrasie. Vyftien jaar nadat ons ons demokrasie vir die Korporasie verruil het. Die politiek is geprivatiseer. Nes ons polisiediens en hospitale, dekades vroeër.
Danksy tegnologie, die stygende reënval, die veranderende klimaat, kon die land aan derduisende yskoue, dankbare Amerikaners en Kanadese blyplek bied. Vir beide die aankomelinge én die gevestigde inwoners het voorspoed en 'n beter lewe aangebreek. So het ons geglo, of so is aan ons vertel. Maar nou leer ek 'n nuwe taal. Die taal van onthou. En dit maak my gevaarlik.
Oor beskikbaar as e-boek op Amazon
Strafjaart deur Theo Kemp het in Januarie 2019 verskyn en vertel die verhaal van 'n foonoproep uit Pollsmoor wat 'n navorser se lewe laat kantel. Só na aan hom was die vrou wat bel dat hy algaande die biblioteek, waar hy die eerste skepe aan die Kaap bestudeer, vir dié tronk se waglokaal verruil.
In Strafjaart vervloei die strominge van 'n lewe met dié van die Suid-Afrikaanse werklikheid, waar hoop en wanhoop 'n maalkolk kan raak.
Ook beskikbaar as e-boek op Amazon en Kobo
Zola: 'n Roman het in Augustus verlede jaar die rakke getref en is in Afrikaans en Engels uitgegee. Gesoute skrywer Martin Steyn sê: 'Johan Jack Smith het die soort verwronge, donker verbeelding waarvan ek hou.'
Ook beskikbaar as e-boek op Amazon (Afrikaans) en Kobo (Engels)
Tags Afrikaans Awards Harry Kalmer In 'n land sonder voels Johan Jack Smith News Penguin Random House SA Strafjaart Theo Kemp Universiteit van Johannesburg-pryse vir 2020 Zola: 'n Roman
Don't miss the launch of The Whistleblowers by Mandy Wiener at Exclusive Books Hyde Park Corner (21 Oct)